GALERIE FOTO Ce rezultate a obținut Simona Halep în turneul WTA 1000 de la Miami, de-a lungul carierei
Simona Halep are amintiri plăcute din turneul WTA 1000 de la Miami.
Cele mai bune rezultate obținute de sportiva din țara noastră în competiția din Florida sunt cele două semifinale, în care s-a calificat în edițiile 2015, respectiv 2019.
Simona Halep, dublă semifinalistă la Miami: s-a calificat în penultimul act în 2015 și în 2019
-
În 2019, Simona Halep a învins-o la Miami pe Venus Williams, în faza optimilor de finală.
- În 2015, Halep a trecut de Camila Giorgi, Flavia Pennetta și Sloane Stephens, la Miami.
În 2021, când a jucat pentru ultima dată în Miami, Simona Halep s-a oprit în turul al treilea. A jucat un singur meci, fiind calificată automat în runda secundă, grație statutului de cap de serie, în care a învins-o pe Caroline Garcia, scor 3-6, 6-4, 6-0.
Înainte de a disputa confruntarea din turul al treilea, cu Anastasija Sevastova, Simona Halep s-a retras din întrecere, din cauza unei accidentări la umărul drept.
Simona Halep va participa pentru a zecea oară în competiția WTA 1000 din Florida
Serena Williams și Karolina Pliskova sunt jucătoarele care s-au opus Simonei Halep în faza semifinalelor turneului de la Miami.
În 2015, Simona Halep a câștigat set împotriva americancei, dar a cedat, scor 6-2, 4-6, 7-5, în timp ce, în urmă cu cinci ani, cehoaica Pliskova a depășit-o în minimum de seturi, scor 7-5, 6-1.
Bilanțul Simonei Halep la Miami (9 participări)
- două semifinale
- două calificări în sferturile de finală
- patru accederi în turul al treilea
-
o eliminare suferită în turul secund
"Serena, e greu să faci pe lupul moralist!" Replica acidă spre Simona Halep, demontată cu argumente
Urmăriți SPORT.RO și pe Google News